วิธีการตรวจของเป็นแบบไหน ถึงรู้ว่าเป็นโรคกระเพาะอักเสบคะ ต้องสอดกล้องหรือยังไงคะ กินยาตัวไหนบ้าง ในกรณีเป็นไม่เยอะค่ะ
สวัสดีค่ะ โรคกระเพาะอาหารอักเสบ หรือที่เรียกกันทั่วไปว่าโรคกระเพาะ เป็นโรคที่เกิดจากการอักเสบหรือเกิดการระคายเคืองบริเวณเยื่อบุภายในกระเพาะอาหาร สามารถเกิดขึ้นได้แบบเฉียบพลันในระยะเวลารวดเร็ว เป็นในระยะสั้น ๆ และหายภายใน 1-2 สัปดาห์ หรือมีอาการบ่อยครั้งเป็นระยะเวลานานจนเกิดการอักเสบเรื้อรัง ทำให้เกิดแผลในกระเพาะอาหารได้การวินิจฉัยของโรคกระเพาะอาหารอักเสบ ส่วนมากมักใช้จากประวัติและการตรวจร่างกาย ไม่จำเป็นต้องส่องกล้องตรวจในทุกราย การส่องกล้องมักจะทำในรายที่ไม่ตอบสนองต่อการรักษา หรือมีอาการอันตรายที่สงสัยว่าอาจเป็นโรคอื่นๆเช่น คลื่นไส้มาก กินได้น้อย ถ่ายเป็นเลือด ถ่ายดำ อาเจียนเป็นเลือด น้ำหนักลด เป็นต้นการดูแลตัวเองเบื้องต้น รับประทานอาหารอ่อนๆสุกสะอาดและรับประทานอาหารให้ตรงเวลา ไม่นอนหลังรับประทานอาหารทันที อาจพบแพทย์เพื่อตรวจร่างกายหากเป็นโรคในกลุ่มกระเพาะอาหารอักเสบอาจได้รับยาลดกรดมารับประทานอ่านเพิ่มเติม